Mamostong Kangri

Mamostong Kangri edo Mamostang Kangri, 7.516 m-rekin, Rimo Muztagh urruneko mendirik altuena da, Karakorum mendikate handiaren parte den mendilerroa,Indiako Jammu eta Kaxmir estatuan, Txinako mugatik gertu. Siachen glaziarretik 30 km hego-ekialdera da. Munduko 48. mendirik altuena da, 500 metroko goragunearekin.

South Chong Kumdan, Kichik Kumdan (Thangman), Mamostong eta South Terong glaziarrek Mamostong Kangriren oinetan dute goiburua.

Mamostong Kangri ez da inoiz izan asko bisitatutako mendia, bere urruneko egoeragatik eta, batez ere, zonaldearen ezegonkortasun politikoagatik. Gailurraren lehen esplorazio europarra 1907an egin zuten Arthur Nevek eta D. G. Oliverrek. Lehen igoera ez zen 1984ra arte iritsi, eta espedizio indo-japoniar batek egin zuen ipar-ekialdeko ertzetik, hurbilketa zail baten ondoren. Gailurrera iritsi zen kordada N. Yamadak, K. Yoshidak, R. Sharmak, P. Dasek eta H. Chauhanek osatzen zuten.

Himalayan Index-ek beste lau igoera zerrendatzen ditu, baina horietako bi espedizio berari buruzkoak izan daitezke.

 Erreferentziak 

 Bibliografia 

 Jerzy Wala, Orographical Sketch Map of the Karakoram, Swiss Foundation for Alpine Research, Zurich, 1990.
 Jill Neate, High Asia: an illustrated history of the 7,000 metro peaks, The Mountaineers, 1989.

 Kanpo estekak 

Kategoria:Zazpimilakoak
Kategoria:Indiako mendiak